**Návrh**

**Dodatku č.1**

k

Všeobecne záväznému nariadeniu

Mesta Námestova

č. 5/2017

**o miestnych daniach**

**Článok I.**

**Predmet dodatku**

1. Predmetom tohto dodatku je doplnenie písm. c) článku II. §2a všeobecne záväzného nariadenia mesta Námestovo č. 5/2017 o miestnych daniach( ďalej len ako „VZN č. 5/2017“) s nasledovným znením:

Čl. II.

DAŇ ZA PSA

§ 2a

Oslobodenie a zníženie dane

Správca dane ustanovuje zníženie dane pre:

c) daňovníka, ktorý si zoberie psa z útulku zriadenom mestom Námestovo - zníženie o 100 %

1. Predmetom tohto dodatku je zmena článku III. §4 ods. 3 VZN č. 5/2017“ na nasledovné znenie:

Čl. III

DAŇ ZA UŽÍVANIE VEREJNÉHO PRIESTRANSTVA

§ 4

Sadzba dane

(3) Za osobitné užívanie verejného priestranstva na podnikateľskú činnosť je sadzba za 1 m2:

1. 1,00 € m2/deň na stánok na predaj tovarov a poskytovanie služieb ( ambulantný

predaj),

1. 50,00 €/deň predvádzacia akcia za účelom reklamy (napr. propagácia služieb,

výrobkov, predvádzanie áut ),

1. 0,25 € /deň umiestnenie informačných, propagačných a reklamných zariadení do

1 m2 tzv. „A-čko“ , nad výmeru 1 m2 sa poplatok zvyšuje na 0,50

EUR,

1. 1,00 € m2/deň umiestnenie informačných, propagačných a reklamných panelov na

mobilných zariadeniach /prívesný vozík, vlečka, podvozok a pod./,

1. 0,03 € m2/deň za účelom prevádzkovania cirkusov, lunaparkov a iných atrakcií,

minimálne 19,92 eur za každý deň, pričom primátor mesta určuje

lokalitu umiestnenia,

1. 50,00 €/deň stánok na predaj jedál , alkoholických a nealkoholických nápojov, počas

jarmokov, vianočných trhov, hromadných, spoločenských, kultúrnych

a zábavných podujatí,

1. 10,00 €/deň stánok na predaj vlastných umeleckých a remeselných výrobkov, vlastné

výpestky priesad zeleniny, kvetov, kvetinové „aranžmá“ a iné počas

jarmokov, vianočných trhov, hromadných, spoločenských, kultúrnych

a zábavných podujatí,

1. 30,00 €/deň ostatný tovar počas jarmokov, vianočných trhov, hromadných,

spoločenských, kultúrnych a zábavných podujatí,

1. 0,11 €/m2/deň zriadenie mobilnej terasy pred existujúcou prevádzkou na verejnom

priestranstve v čase od 01.01 do 31.12. kalendárneho roku, definovanej

v Zásadách o podmienkach zriaďovania a prevádzkovania terás na

území mesta Námestovo,

1. 1 €/m2/deň firemné akcie, hudobné komerčné podujatia a iné spoločenské akcie

maximálne 1000 eur za každý deň užívania verejného priestranstva.

1. Predmetom tohto dodatku je zrušenie ods. 6 a ods. 7 v článku III. § 4.
2. Predmetom tohto dodatku je zmena článku III. §6 VZN č. 5/2017“ na nasledovné znenie:

**§ 6**

**Oznamovanie a povoľovanie užívania**

Daňovník - užívateľ je povinný oznámiť úmysel užívania verejného priestranstva vopred na vyplnenom tlačive – žiadosti, v ktorej uvedie účel a požadovanú výmeru záberu verejného priestranstva. Pri zriaďovaní skládky podľa § 4, ods. 5 písm. a) tohto VZN je užívateľ povinný požiadať o záber verejného priestranstva najneskôr v deň začatia užívania na mestskom úrade. Mesto vyrúbi daň rozhodnutím.

1. Predmetom tohto dodatku je zmena článku III. §7 ods. 3 VZN č. 5/2017“ na nasledovné znenie:

**§ 7**

**Vyberanie, platenie, oslobodenie a zníženie dane**

(3) Mesto poskytuje zníženie dane o 50% za osobitné užívanie verejného priestranstva podľa § 4 ods. 3, písm. g) pre obyvateľov mesta Námestovo na podporu a udržateľnosť kultúrneho dedičstva a ľudových remesiel.

1. Predmetom tohto dodatku je zmena článku IV. §8 VZN č. 5/2017 na nasledovné znenie:

**§ 8**

**Sadzba dane**

Sadzba dane za osobu a jedno prenocovanie je 0,50 € vo všetkých ubytovacích zariadeniach.

1. Predmetom tohto dodatku je zmena článku IV §9, §10 a §11 VZN č. 5/2017 na nasledovné znenie:

**§ 9**

**Evidencia platiteľa ubytovaných**

1. Platiteľom dane je prevádzkovateľ ubytovacieho zariadenia. Platiteľ je povinný registrovať sa u správcu dane do 15 dní od začatia prevádzkovania ubytovacieho zariadenia, vyplnením ohlásenia k dani za ubytovanie.
2. V ohlásení k dani za ubytovanie je platiteľ dane, ktorým je fyzická osoba, povinný uviesť:

a) meno a priezvisko, rodné číslo, adresu trvalého pobytu, adresu na doručovanie písomností, kontaktné údaje,

b) názov a adresu ubytovacieho zariadenia,

1. V ohlásení k dani za ubytovanie je platiteľ dane, ktorým je fyzická osoba – podnikateľ

alebo právnická osoba, povinný uviesť:

a) obchodné meno, IČO, adresu sídla (právnická osoba), adresu trvalého pobytu (fyzická

osoba - podnikateľ), kontaktné údaje,

b) názov a adresu ubytovacieho zariadenia, zodpovednú osobu a jej kontaktné údaje.

1. Platiteľ dane je povinný viesť v „knihe ubytovaných“ dennú chronologickú písomnú alebo elektronickú evidenciu o ubytovaných osobách.
2. Ak nastane zmena v daňovej povinnosti alebo táto povinnosť zanikne, je platiteľ dane povinný nové skutočnosti oznámiť správcovi dane do 15 dní odo dňa ich vzniku.

**§ 10**

**Vyberanie a platenie dane**

1. Daňovníkom je fyzická osoba, ktorá sa v zariadení odplatne prechodne ubytuje. Platiteľom dane je prevádzkovateľ zariadenia, ktorý odplatné prechodné ubytovanie poskytuje.
2. Platiteľ je povinný pravdivo vyhotoviť hlásenie k dani za ubytovanie podľa písomnej alebo elektronickej evidencie a vypočítať výšku dane. Daň za ubytovanie je splatná najneskôr do 15. kalendárneho dňa nasledujúceho po skončení predchádzajúceho kalendárneho štvrťroka ( 15.01., 15.04., 15.07., 15.10., ) za ktorý sa daň platí, na základe vyrubeného rozhodnutia, na účet správcu dane, a to bankovým prevodom alebo do pokladne Mestského úradu.

**§ 11**

**Oslobodenie a úľavy**

Daň za ubytovanie neplatí daňovník:

1. nevidomá osoba, bezvládna osoba a držiteľ preukazu ZŤP/S (zdravotne ťažko postihnutý so sprievodcom) a ich sprievodcovia,
2. dieťa do 15 rokov veku a osoba staršia ako 70 rokov,
3. študenti do 25 rokov veku, ktorí sa sústavne pripravujú na povolanie a sú ubytovaní v študentských domovoch,
4. manžel/-ka a deti vlastníka objektu na individuálnu rekreáciu nachádzajúceho sa na území mesta, v ktorom sú ubytovaní,
5. ubytovateľ, jeho manžel/-ka a ich deti.

**Článok II.**

**Záverečné ustanovenia**

1. Dodatok č. 1 k VZN č. 5/2017 bol schválený Mestským zastupiteľstvom v Námestove uznesením č. ................ dňa .......................
2. Dodatok č. 1 k VZN č. 5/2017 nadobúda účinnosť odo dňa 01.01.2021.

**Milan Hubík**

**primátor mesta**

Tento Dodatok č. 1 k všeobecne záväznému nariadeniu mesta Námestovo 5/2017 o miestnych daniach:

1. bol vyvesený na úradnej tabuli Mestského úradu Námestovo pred zasadnutím Mestského zastupiteľstva dňa ...................
2. bol schválený uznesením Mestského zastupiteľstva mesta Námestovo č............... zo dňa ..............................
3. bol zvesený z úradnej tabule po schválení Mestským zastupiteľstvom dňa..................
4. bol vyhlásený dňa .................... jeho vyvesením na úradnej tabuli mesta Námestovo,
5. nadobúda účinnosť dňa 01.01.2021